**Nova Ford Kuga Graphite Tech Edition serijsko razvaja z ekskluzivno obliko in naprednimi voznimi sistemi**

* Ford predstavlja novo Kugo Graphite Tech Edition, ki združuje edinstvene vizualne nadgradnje in najnovejšo generacijo tehnologij za pomoč vozniku
* Ekskluzivno barvo karoserije Grey Matter dopolnjujejo nova sijajno črna 48,3 cm (19'') platišča iz lahke zlitine, kupci pa lahko dodajo tudi osupljiv paket Black Package
* Celovit tehnični paket vključuje prilagodljiv tempomat, sistem za nadzor mrtvih kotov, projekcijski zaslon, žaromete LED in aktivno pomoč pri parkiranju

Ford je predstavil osupljivo oblikovano in odlično opremljeno novo različico elegantnega in prostornega SUV-ja Kuga.

Nova Kuga Graphite Tech Edition1 prvič uvaja Fordovo privlačno barvo karoserije **Grey Matter**, serijsko pa je opremljena z najbolj iskanimi naprednimi sistemi za pomoč vozniku2 športnega terenca za največje udobje pri prostoročnem parkiranju v mestu ali samodejnem vzdrževanju tempa s prometom na avtocesti.

Izrazita nova različica kupcem ponuja tudi izbiro med celotno paleto pogonskih sklopov za Kugo, vključno s priključno hibridno Kugo,1 ki je bila najbolje prodajani priključni hibrid (PHEV) v Evropi v letih 2021 in 2022,3 različico Kuga Hibrid ter Kugo z dizelskim motorjem EcoBlue.

Kugo Graphite Tech Edition izdelujejo v Fordovem obratu v Valencii v Španiji, prve dobave kupcem bodo sledile konec poletja.

“Obstaja vrsta razlogov, zakaj je Kuga tako pomemben in uspešen del naše ponudbe, vključno z možnostjo izbire pogona, med katerimi je tudi naš najbolje prodajani priključni hibrid, športnim videzom in najsodobnejšo vozno izkušnjo,” je povedal Jon Williams, generalni direktor družbe Ford Blue Evropa. “Zdaj smo za kupce SUV-jev pripravili še izjemno zanimivo izbiro z najbolj privlačnim oblikovanjem doslej in našo najbolj priljubljeno tehnologijo v serijski opremi.”

**Siva snov – Grey Matter – za pametne kupce**

Siva barva je v trendu pri kupcih avtomobilov v Evropi: s 27 odstotki prodanih novih avtomobilov v tej barvi je bila najbolj priljubljena barvna izbira v regiji.4 Grey Matter, ki je med vsemi različicami Kuge na voljo le za Kugo Graphite Tech Edition, zagotavlja drzen kontrast z ekskluzivnimi večkrakimi 19-palčnimi platišči iz lahke zlitine v sijajno črni barvi.

Nova različica ponuja tudi paket ST-Line X Black Package, ki vključuje: platišča iz lahke zlitine s premerom 50,8 cm (20˝) v črni barvi, rdeče zavorne čeljusti, črni elementi zunanjosti: streha, Shark Fin antena, del prednjega odbijača, ohišje vzvratnih ogledal, gornji del prtljažnih vrat, velik črn spojler, črn napis Kuga, črna ST-Line oznaka, zaščita pragov, stopalke iz lahke zlitine.

**Pomoč vozniku je del serijske opreme**

Skoraj 50 odstotkov vseh novih Kug v letu 2022 so kupci naročili s paketom za pomoč vozniku (leta 2021 je bilo s tem paketom opremljenih 40 odstotkov naročenih Kug). Ta sklop tehnologij je zasnovan za manj zahtevno vožnjo, saj vključuje sisteme, ki lahko samodejno prilagajajo hitrost prometu na avtocesti, opozarjajo na vozila v voznikovem mrtvem kotu, največjo hitrost uskladijo z zaznanimi znaki z omejitvami hitrosti, omogočajo prostoročne parkirne manevre in še marsikaj.

Serijsko je na voljo tudi tehnološki paket: ta voznikom pomaga jasno videti cesto z žarometi LED, ki s samodejnim zasenčenjem omejijo slepljenje drugih udeležencev v prometu, projekcijski zaslon v slogu bojnega letala pa voznikom pomaga, da s pogledom spremljajo promet, saj so informacije, kot so hitrost vozila in navigacijski napotki, v njihovem vidnem polju.

|  |  |
| --- | --- |
| Paket za pomoč vozniku Kuge | Prednja širokokotna kamera, prilagodljiv tempomat s prepoznavanjem prometnih znakov (s funkcijo Stop & Go pri motorju EcoBlue in samodejnem menjalniku), sistem za zaznavanje vozila v mrtvem kotu vzvratnih ogledal 'BLIS' z asistenco in prepoznavanjem prečnega prometa, asistenca z inteligentnim uravnavanjem hitrosti (ISA), nadzor zbranosti voznika, aktivna pomoč pri parkiranju, zaščita robov vrat. |
| Tehnološki paket za Kugo | Projekcijski zaslon ´Head-Up Display´, dinamična žarometa s tehnologijo LED z aktivnim prilagajanjem svetlobnega snopa: LED dnevne luči, LED zadnje luči, samodejno preklapljanje med dolgimi in zasenčenimi žarometi (dolge luči brez bleščanja). |

# # #

1 Ford Kuga (razen PHEV) – homologirani izpusti CO2 124–170 g/km po WLTP, homologirana poraba goriva 5,4–7,2 l/100 km po WLTP.

Ford Kuga Plug-In Hybrid – homologirani izpusti CO2 21–30 g/km po WLTP, homologirana poraba goriva 0,9–1,3 l/100 km po WLTP in izključno električni doseg 57–67 km po WLTP.

Izpusti CO2 in poraba goriva se lahko razlikujejo glede na različice vozil, ki so na voljo na posameznih trgih.

Navedena poraba goriva/energije, emisije CO2 in doseg z električnim pogonom po WLTP so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

2 Funkcije za pomoč vozniku dopolnjujejo in ne nadomeščajo voznikove pozornosti, presoje in potrebe po upravljanju vozila. Prav tako niso nadomestek za varno vožnjo. Glede podrobnosti in omejitev glejte navodila za uporabo vozila.

3 Po podatkih agencij JATO Dynamics in IHS Markit.

4 <https://www.axalta.com/content/dam/New%20Axalta%20Corporate%20Website/Images/Color/axalta-2022-global-automotive-color-popularity-report.pdf>

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega si Ford prizadeva za rešitve na področju mobilnosti v okviru programa Ford Next in zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 173.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran corporate.ford.com.*

***Ford****, globalna ameriška blagovna znamka, ki je že več kot 100 let vtkana v tkanino Evrope, si prizadeva za svobodo gibanja, ki gre z roko v roki s skrbjo za planet in drug za drugega. Družba s svojim načrtom Ford+ s poslovnimi enotami Model e, Ford Pro in Ford Blue pospešuje evropsko preobrazbo v popolnoma električno in ogljično nevtralno prihodnost do leta 2035. Družba vodi z novimi drznimi električnimi vozili, ki so zasnovana z mislijo na evropske voznike, in z inovacijami na področju storitev, ki pomagajo ljudem pri povezovanju, razvoju skupnosti in uspehu podjetij. Prodaja in servisiranje Fordovih vozil sta zagotovljena na 50 posameznih evropskih trgih, poslovanje pa vključuje tudi družbo Ford Motor Credit Company, oddelek za podporo strankam (Ford Customer Service Division) in 14 proizvodnih obratov (osem v popolni lasti in šest nekonsolidiranih obratov skupnih podjetij) s štirimi centri v Kölnu v Nemčiji, Valencii v Španiji ter v naših skupnih podjetjih v Craiovi v Romuniji in Kocaeliju v Turčiji. Ford zaposluje približno 34.000 ljudi v svojih obratih v popolni lasti in konsolidiranih skupnih podjetjih ter približno 54.000 ljudi, če upoštevamo nekonsolidirana podjetja po Evropi. Več informacij o podjetju, njegovih izdelkih in storitvah družbe Ford Credit lahko preberete na spletni strani corporate.ford.com.*

|  |  |  |
| --- | --- | --- |
| **Stik:** | Katja Hvala |  |
|  | Summit motors Ljubljana |  |
|  | +3861 25 25 116 |  |
|  | katja.hvala@summitmotors.si |  |